રાહુલ ગાંધી થોડા મહિના પહેલા કર્ણાટક ગયા હતા. ત્યારે સમાચાર ફેલાયા હતા કે તે માંસાહાર કર્યા બાદ મંદિર ગયા. આ સમાચારની તપાસ એક પત્રકારે કરી તો તેણે જાણ્યુ કે એક લોકલ રિપોર્ટરે રાહુલ ગાંધીના સ્ટાફને માછલી લઈ જતા જોયા હતા. તેને જ્યારે પૂછવામાં આવ્યુ કે તેને કેવી રીતે ખબર પડી કે આ માછલી રાહુલ ગાંધી માટે જ લઈ જવામાં આવી હતી. તેના પર તેણે જવાબ આપ્યો કે મે માછલી લઈ જતા જોયા, મને સમાચાર મળી ગયા, હવે રાહુલ ગાંધીએ માંસાહાર નથી કર્યો તો તેઓ પોતે આવીને કહી દેશે. ઘણી વાર સમાચારો એ રીતે પણ હોબાળો કરી દે છે. હાલના વિવાદની વાત કરીએ તો નેપાળનું રેસ્ટોરન્ટ કહે છે વેજ ખાધુ. વેઈટર કહે છે નોનવેજ ખાધુ. કોના પર વિશ્વાસ કરવો. મામલો 50-50 છે. કંઈ પણ કહેવુ મુશ્કેલ.